cyanic-selkie/wikianc huggingface dataset:
อุณหภูมิสี
การสร้างจำลองสี
ในการถ่ายภาพ แสงไฟในสตูดิโอ (หลอดไฟทังสเตนสำหรับการถ่ายภาพและภาพยนตร์) จะถือว่าอยู่ที่ 3200 K แสงอาทิตย์จะถือว่าอยู่ที่ 5500 K และ ฟิล์ม (ประเภททังสเตนสำหรับการเปิดรับแสงนานและประเภทแสงกลางวันสำหรับการเปิดรับแสงที่สั้น) จะถูกออกแบบมาเพื่อให้สร้างสีที่เหมาะสมภายใต้แสงตามอุณหภูมิสีนี้
แสงมาตรฐาน D65 เป็นมาตรฐานในทางปฏิบัติในปัจจุบันในด้านวิศวกรรมสี โดยมีอุณหภูมิสีเป็น 6500 K มาตรฐานอุณหภูมิสีสำหรับโทรทัศน์สีของสหรัฐอเมริกา (NTSC) คือ 6500 K และมาตรฐานอุณหภูมิสีสำหรับโทรทัศน์ของญี่ปุ่น (NTSC-J) คือ 9300 K ซึ่งค่อนไปในทางสีน้ำเงิน
จอคอมพิวเตอร์ส่วนใหญ่อยู่ที่ 9300 K แต่ยกเว้นผลิตภัณฑ์ที่มีราคาถูกมาก อาจสามารถเปลี่ยนเป็น 6500 K (ระบบ sRGB) หรือ 5000 K เพื่อให้สามารถเลือกอุณหภูมิสีที่เหมาะสมสำหรับการออกแบบกราฟิก หรือ การผลิตวิดีโอ นอกจากนี้แล้ว การเปลี่ยนจากการตั้งค่าสีขาวอมฟ้าที่คมชัดที่ 9300 K เป็น 6500 K หรือ 5000 K ซึ่งนุ่มนวลกว่าจะช่วยลด ความล้าของผู้ปฏิบัติงาน (ความรู้สึกเครียด) และฟังก์ชันนี้ยังมีประโยชน์ในกรณีที่ไม่ต้องการความแม่นยำของสีที่เข้มงวด ปรับอุณหภูมิสีของคอมพิวเตอร์ยังอาจทำได้ด้วยซอฟต์แวร์
อุณหภูมิสีกับการมองเห็น
ความระหว่างการรับรู้สีของมนุษย์และอุณหภูมิสีนั้นไม่ได้มีความเป็นสัดส่วนกัน ดังนั้นจึงมีการใช้ค่า อุณหภูมิสีผกผัน ซึ่งเป็นส่วนกลับ ของอุณหภูมิสีเป็นการแสดงออกที่ใกล้เคียงกับความรู้สึกของคน หน่วยของอุณหภูมิสีผกผันที่นิยมใช้นั้นไม่ใช่ K-1 (ต่อเคลวิน) ซึ่งเป็นส่วนกลับของเคลวิน แต่มักใช้หน่วยที่คูณด้วย 1,000,000 ซึ่งเรียกว่าหน่วย มิเรด (M) หรือ ต่อเมกะเคลวิน (MK-1) คือ)
หลอดฟลูออเรสเซนต์ซึ่งใช้กันอย่างแพร่หลายสำหรับฉายแสงภายในอาคารนั้นส่วนใหญ่จำแนกเป็น "สีหลอดไฟฟ้า" "สีขาวอุ่น" "สีขาว" "สีขาวกลางวัน" และ "สีแสงกลางวัน" ซึ่งมีค่าประมาณ 3000 K, 3500 K, 4200 K, 5,000 K, 6500 K ตามลำดับ ซึ่งจะเท่ากับ 333 MK-1, 286 MK-1, 238 MK-1, 200 MK-1 และ 154 MK-1 ตามลำดับ โดยมีความแตกต่างคงที่ประมาณ 40 – 50 MK-1 ในบรรดาสีที่กล่าวมาข้างต้น ในปัจจุบัน "สีหลอดไฟฟ้า" "สีขาวกลางวัน" และ "สีแสงกลางวัน" วางจำหน่ายแล้ว และ หลอดไฟ LED ก็ยึดมาตรฐานตามนี้
ท่าอากาศยานนานาชาติเบนกูเรียน
ท่าอากาศยานนานาชาติเบนกูเรียน (ฮิบรู: נְמַל הַתְּעוּפָה בֵּן גּוּרְיוֹן; Ben Gurion International Airport) คือท่าอากาศยานนานาชาติหลักของประเทศอิสราเอล ตั้งชื่อตามนายกรัฐมนตรีคนแรกของประเทศ เดวิด เบนกูเรียน เป็นศูนย์กลางของสายการบินแอลอัล, อิสแรร์ และอาร์เกียอิสราเอล โดยมีตัวเลขประมาณการผู้โดยสารในปี พ.ศ. 2557 จำนวน 15 ล้านคน
ท่าอากาศยานเบนกูเรียนตั้งอยู่ในเขตชานเมืองห่างจากใจกลางเมืองเทลอาวีฟ 19 km และบริหารงานโดยสำนักงานท่าอากาศยานอิสราเอล ซึ่งเป็นรัฐวิสาหกิจที่บริหารจัดการท่าอากาศยานของรัฐและควบคุมการผ่านแดนในอิสราเอล
ท่าอากาศยานเบนกูเรียนถูกจัดว่าเป็นหนึ่งในห้าท่ากาศยานที่ดีที่สุดของตะวันออกกลางจากทัศนคติของผู้โดยสารที่มาใช้บริการและระดับความปลอดภัยของท่าอากาศยาน ซึ่งภายในสนามบินมีทั้งเจ้าหน้าที่ตำรวจ เจ้าหน้าที่กองกำลังป้องกันตนเอง และเจ้าหน้าที่ตำรวจตรวจคนเข้าเมือง คอยตรวจตราทั้งในและนอกเครื่องแบบ เพื่อรักษาระดับความปลอดภัยและเฝ้าระวังภัยคุกคามที่อาจเกิดขึ้น ทั้งนี้ท่าอากาศยานเคยตกเป็นเป้าหมายของการก่อการร้ายหลายครั้ง แต่ไม่มีครั้งใดที่สามารถจี้เครื่องบินและเดินทางหลบหนีออกไปได้สำเร็จ
ประเทศเอสโตเนียในพาราลิมปิกฤดูร้อน 2020
ประเทศเอสโตเนีย จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศเอสโตเนียได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 4 คน เข้าร่วมการแข่งขันใน 2 ชนิดกีฬา
บริสเซิลส์ (วิดีโอเกม)
บริสเซิลส์ (Bristles) เป็นวิดีโอเกมที่เขียนโดยเฟร์นันโด เอร์เรรา สำหรับตระกูลอาตาริ 8-บิต และเผยแพร่โดยบริษัทที่เขาร่วมก่อตั้งคือเฟิสต์สตาร์ซอฟต์แวร์ใน ค.ศ. 1983 เกมนี้ได้รับการพอร์ตสู่ระบบคอมโมดอร์ 64, แซดเอกซ์ สเปกตรัม และระบบอาร์เคดแมกซ์-เอ-เฟลกซ์ ของบริษัทเอกซิดี โดยในเกมบริสเซิลส์ ผู้เล่นต้องใช้บันไดและลิฟต์เพื่อเคลื่อนย้ายช่างทาสีที่ชื่อปีเตอร์ผ่านมุมมองของบ้านเพื่อทาสีผนังทั้งหมด
รูปแบบการเล่น
ในเกมบริสเซิลส์ ผู้เล่นจะควบคุมช่างทาสีที่ชื่อปีเตอร์ โดยมีเป้าหมายในการทาสีผนังบ้านแปดหลังภายในเวลาที่กำหนด หากต้องการย้ายไปมาระหว่างชั้นต่าง ๆ ปีเตอร์สามารถขึ้นลิฟต์หรือขึ้นบันไดได้ และถ้าเขาติดอยู่ในปล่องลิฟต์ที่เปิดอยู่ ปีเตอร์จะถูกส่งไปยังด้านล่างของอาคาร
วัตถุอันตรายที่ขัดขวางงานของปีเตอร์คือ "ครึ่งแก้วบิน" ที่จะน็อกเขา และ "ถังใบ้" ที่ขโมยแปรงของปีเตอร์ ส่วนด่านต่อมาได้เพิ่ม "เด็กเหลือขอที่ชื่อเบรนดา" ซึ่งทิ้งรอยมือไว้ทั่วผนังที่ทาสีใหม่ และ "ถังสาด" ที่ไม่เคยหยุดไล่ตามปีเตอร์ โดยผู้เล่นสามารถทำให้เบรนดาสงบลงได้ด้วยไม้เท้าลูกกวาด และถังสาดสามารถติดอยู่ชั่วคราวในเครื่องผสมสี ผู้เล่นเริ่มต้นด้วย 10 แปรงที่ทำหน้าที่ในฐานะครองชีวิต และอีกสองแปรงจะได้รับการเพิ่มหลังจากเสร็จสิ้นงานทาสีในทุกด่าน
ดนตรี
ซาวด์แทร็กของเกมบริสเซิลส์ใช้การจัดเรียงท่อนต่าง ๆ จากเดอะนัทแครกเกอร์สวีท โอปุสที่ 71 เอ ของไชคอฟสกี เกมนี้มีธีมหลักคือ''อี. ดองส์กาแรกเดอริสติก - อา. มาร์ช และเมื่อผู้เล่นถูกน็อก เกมจะตอบสนองด้วยท่อนอีเซเป็นรัสเซียนแดนซ์ และเมื่อเบรนดากำลังทำลายผนังที่ทาสีใหม่ จะมีการบรรเลงท่อนอีเซเป็นไชนีสแดนซ์''
การตอบรับ
ในบทวิเคราะห์สำหรับนิตยสารแอนติกเมื่อ ค.ศ. 1984 จอร์จ อดัมสัน ได้เขียนว่า: "เกมดำเนินไปอย่างรวดเร็วและอลหม่าน แม้ว่าด่านที่สูงกว่าจะไม่เร็วกว่า แต่บริสเซิลส์ได้เสนอความท้าทายใหม่ ๆ แทน" ส่วนนิตยสารวิดีโอเกมได้เขียนว่า "แม้ภาพจะยอดเยี่ยมและมีสีสัน แต่ทำนองเพลงตลอดการแข่งครั้งนี้ก็เป็นตัวหยุดนำเสนอโดยแท้"
ครั้นใน ค.ศ. 1985 ในบทวิเคราะห์เกมที่ได้อ่อนตัวของนิตยสารแอนะล็อกคอมพิวติง นักวิจารณ์ที่ชื่อแอนดี เอ็ดดี ได้เตือนว่า "ผู้เล่นหลายคนจะพบว่าบริสเซิลส์ยากเกินไป รวมถึงเรียกร้องมากเกินควร เนื่องจากเป็นเกมที่ยากมากที่จะเชี่ยวชาญ"
สิ่งสืบทอด
ใน ค.ศ. 2004 ได้มีการเผยแพร่การดัดแปลงเวอร์ชันคอมพิวเตอร์อาตาริ 8-บิต ที่ได้รับอนุญาตในฐานะตลับอาตาริ 5200
ทายาทแห่งกองมรดก
ลักษณะของทายาท
เมื่อบุคคลใดตาย มรดกจักตกทอดแก่ทายาททันทีตามกฎหมายแพ่งและพาณิชย์ว่าด้วยมรดก หลายคนมีความเข้าใจคลาดคลื่อนเกี่ยวกับมรดกของผู้ตายว่า หมายถึงทรัพย์สินที่มีอยู่ก่อนตายเท่านั้นอันที่จริงแล้วหลักกฎหมายกำหนดชัดว่า กองมรดกได้แก่ ทรัพย์สินทุกชนิดของผู้ตาย ตลอดทั้งสิทธิ หน้าที่และความรับผิดชอบต่าง ๆ ด้วย จึงหมายความว่าทายาทของผู้ตายต้องรับสืบทอดหนี้สินของผู้ตายไปพร้อมกับทรัพย์สิน แต่เพื่อความเป็นธรรมกฎหมายจึงมีขอบเขตความรับผิดชอบไว้เพียงไม่เกินมูลค่าของมรดกที่ตนได้รับมา เช่น ทายาทรับที่ดินมรดกมูลค่า 1 ล้านบาทและหนี้สินจำนวน 1.5 ล้านบาท เจ้าหนี้มีสิทธิเรียกชำระหนี้จากทายาทได้เพียงเท่ามูลค่าของที่ดิน คือ 1 ล้านบาท ส่วนที่เหลือตกเป็นพับแก่เจ้าหนี้ หรือ เจ้ามรดกไม่มีทรัพย์สินเหลืออยู่เลย เหลือเพียงหนี้สินอย่างเดียว เจ้าหนี้ไม่มีสิทธิ์ทวงหนี้จากทายาทซึ่งไม่ได้รับทรัพย์สินจากกองมรดก เป็นต้น
ประเภทของทายาทและทายาทโดยธรรม
กฎหมายมรดกยังแบ่งทายาทแห่งกองมรดกไว้สองแบบ คือ ทายาทโดยธรรม กับ ทายาทตามพินัยกรรม ซึ่งมีที่มาและข้อกำหนดรับมรดกแตกต่างกัน กรณีที่ผู้ตายหรือเจ้ามรดกมีเจตนาแตกต่างจากที่กฎหมายกำหนดไว้ ย่อมมีอำนาจแบ่งสัดส่วนในมรดกได้เองโดยพินัยกรรม หากเขามิได้ทำพินัยกรรม การแบ่งมรดกต้องเป็นไปตามกฎหมายมรดกเท่านั้น ทายาทประเภทแรกคือ ทายาทโดยธรรมซึ่งกฎหมายจัดลำดับชั้นไว้โดยคำนึงถึงประเพณีทางสังคมและความเกี่ยวพันทางสายเลือดกับเจ้ามรดกเป็นหลัก ดังนี้
นอกจากนั้นกฎหมายยังกำหนดให้คู่สมรสที่มีทะเบียนถูกต้อง ถือเป็นทายาทโดยธรรมเป็นกรณีพิเศษ เมื่อมีการแบ่งมรดกต้องจัดให้คู่สมรสอยู่ในลำดับเดียวกับผู้สืบสันดานด้วย
ความสำคัญของลำดับทายาท
การแบ่งมรดกระหว่างทายาทโดยธรรมมีหลักโดยสังเขป คือ ถ้ามีทายาทลำดับต้นแล้ว พวกที่อยู่ถัดไปไม่มีสิทธิในทรัพย์มรดกเลย ตัวอย่างเช่น เจ้ามรดกมีลูกซึ่งถือเป็นทายาทลำดับที่ 1 คือ ผู้สืบสันดาน ย่อมทำให้พี่น้อง ปู่ย่า ลุงป้าน้าอา ของคนตายหมดสิทธิ์รับมรดกอย่างเด็ดขาด เป็นต้น แต่กฎหมายมีข้อยกเว้นเพื่อส่งเสริมความกตัญญูต่อบุพการีของเจ้ามรดก โดยกำหนดว่าถ้ามีผู้สืบสันดานรับมรดกแล้ว ห้ามตัดสิทธิ์การแบ่งมรดกแก่บิดามารดาเจ้ามรดกซึ่งต้องมีชีวิตอยู่ในขณะแบ่งมรดกกันด้วย โดยให้ถือว่ามีส่วนแบ่งเท่ากับทายาทชั้นบุตร แม้ว่าลำดับของบิดามารดาจะอยู่ที่สองก็ตาม แม้จะมีการจัดลำดับทายาทโดยธรรมแล้ว กฎหมายมรดกยังกำหนดสัดส่วนที่คู่สมรสพึงได้รับร่วมกับทายาทลำดับต่าง ๆ ด้วย เช่น เจ้ามรดกมีลูก ซึ่งเป็นทายาทลำดับที่ 1 คู่สมรสจะได้รับส่วนแบ่งเท่ากับพวกเขา ถ้ามีแต่ทายาทชั้นพี่น้อง หรือไม่มีลูก แต่มีพ่อแม่ซึ่งเป็นทายาทลำดับที่ 2 คู่สมรสจะได้รับมรดกครึ่งหนึ่ง เป็นต้น
ทายาทตามพินัยกรรม
ทายาทประเภทต่อมา คือ ทายาทตามพินัยกรรม ซึ่งเกิดจากเจตนาของเจ้ามรดกในการจัดแบ่งทรัพย์สินตามที่ตนต้องการเองและไม่จำกัดว่าต้องแบ่งให้ลูกหลานของเขาเท่านั้น บุคคลภายนอกอาจเป็นทายาทตามพินัยกรรมก็ได้ การเขียนพินัยกรรมจักทำด้วยตนเองหรือให้ทนายความช่วยจัดการก็ได้ แล้วยังสามารถลงทะเบียนพินัยกรรมไว้กับหน่วยงานรัฐเพื่อเป็นหลักฐานยืนยันเจตนาก่อนตายของตนซึ่งป้องกันการโต้แย้งเรื่องเอกสารปลอมระหว่างทายาทด้วยกันได้ เมื่อเจ้ามรดกตาย การแบ่งมรดกต้องกระทำตามพินัยกรรมเท่านั้น จะไม่มีการนำวิธีแบ่งของกฎหมายมาใช้เด็ดขาด ยกเว้นมีทรัพย์สินนอกพินัยกรรมซึ่งคนตายมิได้เขียนไว้ จึงต้องนำการแบ่งมรดกตามกฎหมายไปใช้กับทายาทโดยธรรม ตัวอย่างเช่น เจ้ามรดกทำพินัยกรรมยกที่ดินให้ลูกคนโตเพียงคนเดียว ลูกที่เหลือจะไม่ได้รับมรดกเลย ต่อมาก่อนตายวันเดียวเขาซื้อที่ดินอีกแปลง แต่ยังไม่ได้เขียนเพิ่มเติมในพินัยกรรม ที่ดินแปลงนี้จะต้องจัดแบ่งแก่ทายาทโดยธรรมตามลำดับชั้นที่กฎหมายกำหนดไว้ คือ ลูกทั้งหมดของเจ้ามรดกมีสิทธิ์ในที่ดินแปลงนี้เท่าเทียมกัน เพราะมันไม่อยู่ในพินัยกรรม เป็นต้น
เรจจี
ซิดนีย์ เบตแมน (Sidney Bateman; 13 มีนาคม ค.ศ. 1993) เป็นนักมวยปล้ำอาชีพและอดีตนักกายกรรมชาวอเมริกันที่เซ็นสัญญากับ WWE ภายใต้ชื่อ เรจจี (Reggie) เป็นแชมป์ WWE 24/7 Championship หลายสมัย
โทนี เรฟโวโลรี
แอนโทนี เรฟโวโลรี (Anthony Revolori; เกิด 28 เมษายน พ.ศ. 2539) เป็นนักแสดงชาวอเมริกัน เขาเป็นที่รู้จักจากการรับบท Zero Moustafa ในภาพยนตร์ที่ได้รับการยกย่องของ Wes Anderson เรื่อง The Grand Budapest Hotel (2014) เขารับบท Flash Thompson ในภาพยนตร์ จักรวาลภาพยนตร์มาร์เวล เรื่อง Spider-Man: Homecoming (2017) และ Spider-Man: Far From Home (2019)
กีฬาเทควันโดในโอลิมปิกเยาวชนฤดูร้อน 2010
กีฬาเทควันโดในโอลิมปิกเยาวชนฤดูร้อน 2010 เป็นการแข่งขันกีฬาเทควันโดที่จัดขึ้นประเทศสิงคโปร์ กำหนดแข่งขันระหว่างวันที่ 15-19 สิงหาคม ค.ศ.2010 โดยได้จัดขึ้นที่สนาม Suntec Singapore Convention and Exhibition Centre ซึ่งการแข่งขันกีฬาเทควันโดครั้งนี้มีการแข่งขันทั้งหมด 10 รายการ คือ ประเภททีมชาย 5 รายการ และประเภททีมหญิง 5 รายการ รายการผสม 0 รายการ โดยจะมีนักกีฬาเข้าร่วมแข่งขัน คน จาก  ประเทศ
ประเทศที่เข้าร่วมแข่งขัน
ดังต่อไปนี้:
ทางหลวงเอเชียสาย 7
ทางหลวงเอเชียสาย 7 (AH7) เป็นเส้นทางในโครงข่ายทางหลวงสายเอเชีย มีเส้นทางจากเยคาเตรินบุร์ก รัสเซีย ถึงการาจี ปากีสถาน ระยะทางตลอดทั้งสาย 5,868 กิโลเมตร ผ่านประเทศต่าง ๆ ได้แก่ รัสเซีย คาซัคสถาน คีร์กีซสถาน อุซเบกิสถาน ทาจิกิสถาน อัฟกานิสถาน และปากีสถาน
ประเทศเอธิโอเปียในพาราลิมปิกฤดูร้อน 2020
ประเทศเอธิโอเปีย จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศเอธิโอเปียได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
บางบ่อ (แก้ความกำกวม)
บางบ่อ อาจหมายถึง
อ่าวไทย
อ่าวไทย เดิมชื่อ อ่าวสยาม เป็นน่านน้ำที่อยู่ในทะเลจีนใต้ มหาสมุทรแปซิฟิก ล้อมรอบด้วยประเทศไทย มาเลเซีย กัมพูชา และเวียดนาม
อ่าวไทยไม่เพียงแต่มีความสำคัญในทางภูมิศาสตร์และทรัพยากรธรรมชาติ แต่ยังมีความสำคัญในทางกฎหมายอาญาอย่างยิ่ง โดยถือเป็นอาณาเขตที่ศาลไทยมีอำนาจพิจารณาคดีเกี่ยวกับความผิดที่เกิดขึ้นในอาณาบริเวณอ่าวไทยตามที่กำหนดเขตไว้ในกฎหมายให้ถือเป็นราชอาณาจักรไทยด้วย
ประวัติศาสตร์
อ่าวไทยได้ถูกกล่าวถึงครั้งแรกในแผนที่โลกของทอเลมีในชื่อแมกนัสไซนัส (Magnus Sinus) หรืออ่าวที่กว้างไกลในภาษากรีก ซึ่งทะเลมีได้รวบรวมคำบรรยายจากพ่อค้าวานิชญ์ที่เดินเรือไปอาณาจักรฟูนาน ซึ่งทำให้ทอเลมีอธิบายว่า หากเดินเรือจากอ่าวคงคา ผ่านแหลมทองคำ (Golden Chersonese) ขึ้นไปทางเหนือจะเจอปากอ่าวที่มีขนาดใหญ่มาก มีชายฝั่งคดเคี้ยวและมีแม่น้ำหลายสายไหลลงมาที่อ่าวนึ้ ซึ่งแม่น้ำหลายสายที่ว่าอาจหมายถึง แม่น้ำแม่กลอง แม่น้ำท่าจีน แม่น้ำเจ้าพระยา แม่น้ำป่าสัก (ในสมัยนั้น พื้นที่ลุ่มน้ำภาคกลางยังเป็นชายฝั่งอ่าวไทยอยู่เนื่องจากยังไม่มีตะกอนมาทับถมพื้นที่แถบกรุงเทพและปริมณฑล) และแม่น้ำบางปะกง โดยหากเดินเรือผ่านพื้นที่จังหวัดตราดลงไปอีกก็จะเจอเมืองท่าสำคัญของอาณาจักรฟูนาน ซึ่งปัจจุบันอยู่ที่แหล่งโบราณคดีโอเคีย ตำบลเตินเชิว จังหวัดอานซาง ประเทศเวียดนาม
พื้นที่
อ่าวไทยมีพื้นที่ 300,858.76 ตารางกิโลเมตร เขตแดนของอ่าวไทยกำหนดด้วยเส้นที่ลากจากแหลมกาเมาหรือแหลมญวนทางตอนใต้ของเวียดนาม ไปยังเมืองโกตาบารูในชายฝั่งมาเลเซีย ซึ่งอยู่ห่างกัน 381 กิโลเมตร โดยจุดเหนือสุดของอ่าวไทย ตรงปากแม่น้ำเจ้าพระยา นิยมเรียกกันว่า "อ่าวประวัติศาสตร์รูปตัว ก" ซึ่งต่างชาติเรียก "อ่าวกรุงเทพฯ"
ชายฝั่งทะเลอ่าวไทยทอดยาว 1,840 กิโลเมตร มีความลึกเฉลี่ย 58 เมตร (190 ฟุต) จุดที่ลึกที่สุด 85 เมตร (279 ฟุต) จึงทำให้การแลกเปลี่ยนระหว่างน้ำจืดกับน้ำเค็มเป็นไปอย่างเชื่องช้า น้ำจืดจำนวนมากที่ไหลมาจากแม่น้ำต่าง ๆ ทำให้น้ำทะเลในอ่าวไทยมีระดับความเค็มต่ำประมาณร้อยละ 3.05-3.25 และมีตะกอนสูง แต่บริเวณที่ลึกกว่า 50 เมตร มีความเค็มสูงกว่านี้ประมาณร้อยละ 3.4% ซึ่งเกิดจากน้ำทะเลที่ไหลเข้ามาจากทะเลจีนใต้
ความสำคัญ
อาณาเขตของอ่าวไทยนั้นมีความเกี่ยวข้องกับหลักเรื่องดินแดนตามประมวลกฎหมายอาญา ซึ่ง หยุด แสงอุทัย ศาสตราจารย์ประจำคณะนิติศาสตร์ มหาวิทยาลัยธรรมศาสตร์ ว่า
"'ประมวลกฎหมายอาญาได้วางหลักเกณฑ์ไว้โดยใช้หลักดินแดน...'หลักดินแดน' หมายความว่า กฎหมายของรัฐใด ย่อมใช้บังคับแก่การกระทำความผิดที่เกิดขึ้นภายในเขตของรัฐนั้น ทั้งนี้...เพราะรัฐทุกรัฐมีอธิปไตยเหนืออาณาเขตของตน'"
ตามกฎหมายไทยแล้ว มีบัญญัติในประมวลกฎหมายอาญา มาตรา 4 วรรคหนึ่ง ว่า "ผู้ใดกระทำความผิดในราชอาณาจักรต้องรับโทษตามกฎหมาย" และ ววรรคสองว่า "การกระทำความผิดในเรือไทยหรืออากาศยานไทยไม่ว่าจะอยู่ ณ ที่ใด ให้ถือว่ากระทำความผิดในราชอาณาจักร" ดังนั้น "ราชอาณาจักรไทย" ตามประมวลกฎหมายอาญาจึงหมายความถึง
ทะเลอันเป็นอ่าวไทย
[http://www.krisdika.go.th/lawChar.jsp?head=3&item=3&process=showTitleOfLaw&id=2&group=%A1&lawCode=%A183&linkID=headLaw พระราชบัญญัติกำหนดเขตจังหวัดในอ่าวไทยตอนใน พ.ศ. 2502] เป็นพระราชบัญญัติที่ตราขึ้นเมื่อ 23 กันยายน พ.ศ. 2502 ประกาศในราชกิจจานุเบกษา เล่ม 76 ตอนที่ 92 หน้าที่ 430 วันที่ 29 กันยายน ปีเดียวกันนั้น และมีผลใช้บังคับในวันถัดจากวันประกาศในราชกิจจานุเบกษา
เหตุผลในการประกาศใช้พระราชบัญญัติดังกล่าว ดังนี้ เนื่องจากเขตจังหวัดต่าง ๆ ทางทะเลในอ่าวไทยตอนในยังไม่เป็นที่ชัดแจ้ง เป็นเหตุให้เกิดความยุ่งยากในทางปฏิบัติบางประการจึงควรจะได้กำหนดเสียให้เป็นที่ชัดแจ้ง เพื่อประโยชน์ในการปกครองและความสะดวกของประชาชน จึงจำเป็นต้องตราพระราชบัญญัตินี้
โดยมาตรา 3 แห่งพระราชบัญญัติดังกล่าวกำหนดเขตอ่าวไทยไว้ดังต่อไปนี้ (ดูแผนที่ด้านขวาประกอบ)
จังหวัดเพชรบุรี
จากจุดอักษร ก. ตำบลห้วยทรายเหนือ อำเภอชะอำ ละติจูด 12 องศา-35 ลิปดา45 พิลิปดาเหนือ, ลองจิจูด 49 องศา-47 ลิปดา-30 พิลิปดาตะวันออก; ขนานกับเส้นละติจูดไปถึงจุดหมายเลข (1) ละติจูด 12 องศา-35 ลิปดา-45 พิลิปดาเหนือ, ลองจิจูด 100 องศา-27 ลิปดา-30 พิลิปดาตะวันออก
จากจุดอักษร ข. บนเส้นแบ่งเขตจังหวัดระหว่างจังหวัดเพชรบุรีกับจังหวัดสมุทรสงครามไปถึงจุดหมายเลข (2) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-10 ลิปดา-00 พิลิปดาตะวันออก; แล้วขนานกับเส้นละติจูดไปถึงจุดหมายเลข (3), ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-27 ลิปดา-30 พิลิปดาตะวันออก จากจุดหมายเลข (3) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-27 ลิปดา-30 พิลิปดาตะวันออก; ขนานกับเส้นลองจิจูดไปบรรจบกันที่จุดหมายเลข (1) ละติจูด 12 องศา-35 ลิปดา-45 พิลิปดาเหนือ, ลองจิจูด 100 องศา-27 ลิปดา-30 พิลิปดาตะวันออก
จังหวัดสมุทรสงคราม
จากจุดอักษร ข. บนเส้นแบ่งเขตจังหวัดระหว่างจังหวัดเพชรบุรีกับจังหวัดสมุทรสงครามไปถึงจุดหมายเลข (2) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-10 ลิปดา-00 พิลิปดาตะวัออก
จากจุดอักษร ค. บนเส้นแบ่งเขตจังหวัดระหว่างจังหวัดสมุทรสงครามกับจังหวัดสมุทรสาครไปบรรจบกันที่จุดหมายเลข (2) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-10 ลิปดา-00 พิลิปดาตะวันออก
จังหวัดสมุทรสาคร
จากจุดอักษร ค. บนเส้นแบ่งเขตจังหวัดระหว่างจังหวัดสมุทรสงครามกับจังหวัดสมุทรสาครไปถึงจุดหมายเลข (2) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-10 ลิปดา-00 พิลิปดาตะวันออก
จากจุดอักษร ง. บนเส้นแบ่งเขตจังหวัดระหว่างจังหวัดสมุทรสาครกับจังหวัดธนบุรีไปถึงจุดหมายเลข (3) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-27 ลิปดา-30 พิลิปดาตะวันออก
จากจุดหมายเลข (3) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-27 ลิปดา-30 พิลิปดาตะวันออก; ขนานกับเส้นละติจูดไปบรรจบกันที่จุดหมายเลข (2) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-10 ลิปดา-00 พิลิปดาตะวันออก
จังหวัดธนบุรี
จากจุดอักษร ง. บนเส้นแบ่งเขตจังหวัดระหว่างจังหวัดสมุทรสาครกับจังหวัดธนบุรีไปถึงจุดหมายเลข (3) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-27 ลิปดา-30 พิลิปดาตะวันออก
จากจุดอักษร จ. บนเส้นแบ่งเขตจังหวัดระหว่างจังหวัดธนบุรีกับจังหวัดสมุทรปราการ ขนานกับเส้นลองจิจูดไปบรรจบกันที่จุดหมายเลข (3) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-27 ลิปดา-30 พิลิปดาตะวันออก
สำหรับพื้นที่จังหวัดธนบุรีในแผนที่นั้น ปัจจุบันคือเขตบางขุนเทียน กรุงเทพมหานคร
จังหวัดสมุทรปราการ
จากจุดอักษร จ. บนเส้นแบ่งเขตจังหวัดระหว่างจังหวัดธนบุรีกับจังหวัดสมุทรปราการ ขนานกับเส้นลองจิจูดไปถึงจุดหมายเลข (3) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-27 ลิปดา-30 พิลิปดาตะวันออก
จากจุดอักษร ฉ. บนเส้นแบ่งเขตจังหวัดระหว่างจังหวัดสมุทรปราการกับจังหวัดฉะเชิงเทราไปถึงจุดหมายเลข (4) ละติจุด 13 องศา-13 ลิปดา-00 พิลิปดาเหนือ, ลองจิจูด 100 องศา-45 ลิปดา-00 พิลิปดาตะวันออก
จากจุดหมายเลข (4) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-45 ลิปดา-00 พิลิปดาตะวันออก; ขนานกับเส้นละติจูดไปบรรจบกันที่จุดหมายเลข (3) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-27 ลิปดา-30 พิลิปดาตะวันออก
จังหวัดฉะเชิงเทรา
จากจุดอักษร ฉ. บนเส้นแบ่งเขตจังหวัดระหว่างจังหวัดสมุทรปราการกับจังหวัดฉะเชิงเทราไปถึงจุดหมายเลข (4) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-45 ลิปดา-00 พิลิปดาตะวันออก
จากจุดอักษร ช. บนเส้นแบ่งเขตจังหวัดระหว่างจังหวัดฉะเชิงเทรากับจังหวัดชลบุรีไปบรรจบกันที่จุดหมายเลข (4) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-45 ลิปดา-00 พิลิปดาตะวันออก
จังหวัดชลบุรี
จากจุดอักษร ช. บนเส้นแบ่งเขตจังหวัดระหว่างจังหวัดฉะเชิงเทรากับจังหวัดชลบุรีไปถึงจุดหมายเลข (4) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-45 ลิปดา-00 พิลิปดาตะวันออก
จากจุดอักษร ซ. แหลมบ้านช่องแสมสาน ตำบลสัตหีบ อำเภอสัตหีบ ละติจูด 12 องศา-35 ลิปดา-45 พิลิปดาเหนือ, ลองจิจูด 100 องศา-57 ลิปดา-45 พิลิปดาตะวันออก; ขนานกับเส้นละติจูดไปถึงจุดหมายเลข (1) ละติจูด 12 องศา-35 ลิปดา-45 พิลิปดาเหนือ, ลองจิจูด 100 องศา-27 ลิปดา-30 พิลิปดาตะวันออก
จากจุดหมายเลข (1) ละติจูด 12 องศา-35 ลิปดา-45 พิลิปดาเหนือ, ลองจิจูด 100 องศา-27 ลิปดา-30 พิลิปดาตะวันออก; ขนานกับเส้นลองจิจูดไปถึงจุดหมายเลข (3) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-27 ลิปดา-30 พิลิปดาตะวันออก
จากจุดหมายเลข (3) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-27 ลิปดา-30 พิลิปดาตะวันออก; ขนานกับเส้นละติจูดไปบรรจบกันที่จุดหมายเลข (4) ละติจูด 13 องศา-13 ลิปดา-00 พิลิปดาเหนือ, ลองจิจูด 100 องศา-45 ลิปดา-00 พิลิปดาตะวันออก
สายน้ำในอ่าวไทย
น้ำอุ่นในอ่าวไทยทำให้เกิดแนวปะการังที่สวยงาม โดยสถานที่ดำน้ำที่ได้รับความนิยม เช่น เกาะสมุย และเกาะเต่า ในจังหวัดสุราษฎร์ธานี
ทรัพยากรธรรมชาติที่พบในอ่าวไทย คือ น้ำมันและแก๊สธรรมชาติ
รายชื่อจังหวัดของประเทศไทยที่มีชายฝั่งติดกับอ่าวไทย
เรียงทวนเข็มนาฬิกาจากชายแดนกัมพูชาที่จังหวัดตราด วกขึ้นอ่าวไทยตอนตัว ก แล้วลงไปจนจรดชายแดนมาเลเซียที่จังหวัดนราธิวาส
ฤดูปิดอ่าว
ทุกวันที่ 15 กุมภาพันธ์ ถึง 15 พฤษภาคม ของทุกปี อันเป็นช่วงที่สัตว์น้ำเศรษฐกิจโดยเฉพาะปลาทูและสัตว์น้ำอื่น ๆ วางไข่ เลี้ยงตัวในวัยอ่อนและเจริญเติบโต เป็นฤดูปิดอ่าว กรมประมงจะประกาศควบคุมการทำประมงตั้งแต่ จังหวัดประจวบคีรีขันธ์ จังหวัดชุมพร และ จังหวัดสุราษฎร์ธานี ครอบคลุมพื้นที่ประมาณ 26,400 ตารางกิโลเมตร
การประกาศใช้มาตรการปิดอ่าวนี้มีมาตั้งแต่ปี พ.ศ. 2496 ถ้าชาวประมงรายใดฝ่าฝืน ต้องระวางโทษปรับตั้งแต่ 5,000-10,000 บาท หรือจำคุกไม่เกิน 1 ปี หรือทั้งจำทั้งปรับ
โรงเรียนมัธยมหลวงพ่อคูณ ปริสุทฺโธ
โรงเรียนมัธยมหลวงพ่อคูณ ปริสุทฺโธ เป็นโรงเรียนมัธยมศึกษาประจำตำบลห้วยบง อำเภอด่านขุนทด จังหวัดนครราชสีมา สังกัดองค์การบริหารส่วนจังหวัดนครราชสีมา
ประวัติ
โรงเรียนมัธยมหลวงพ่อคูณ ปริสุทฺโธ ก่อตั้งโรงเรียนคือ หลวงพ่อคูณ ปริสุทฺโธ เนื่องในโอกาสที่พระเดชพระคุณหลวงพ่อคูณ ปริสุทฺโธ ได้รับแต่งตั้งสมณศักดิ์เป็นพระญาณวิทยาคมเถร ในวันที่ 12 สิงหาคม พ.ศ. 2536 โดยเป็นสาขาของโรงเรียนมัธยมด่านขุนทด
ประเทศกานาในพาราลิมปิกฤดูร้อน 2020
ประเทศกานา จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศกานาได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 2 คน เข้าร่วมการแข่งขันใน 2 ชนิดกีฬา
เทสซา ธอมป์สัน
เทสซา ลินน์ ธอมป์สัน (Tessa Lynne Thompson ; เกิด 3 ตุลาคม พ.ศ. 2526) เป็นนักแสดง, โปรดิวเซอร์, นักร้อง และนักแต่งเพลงชาวอเมริกัน เธอเริ่มอาชีพการแสดงกับบริษัท Los Angeles Women's Shakespeare Company ขณะเรียนที่วิทยาลัยซานตาโมนิกา เธอปรากฏตัวในผลงานของ The Tempest และ Romeo and Juliet ซึ่งเรื่องนี้ทำให้เธอได้รับการเสนอชื่อชิงรางวัล NAACP Theatre Award ความก้าวหน้าของเธอมาพร้อมกับบทบาทนำในภาพยนตร์ดราม่าอิสระของ Tina Mabry เรื่อง Mississippi Damned (2009) และภาพยนตร์ดราม่าของ Tyler Perry เรื่อง For Colored Girls (2010)
เบเนดิกต์ หว่อง
เบเนดิกต์ หว่อง (Benedict Wong; เกิด 3 กรกฎาคม พ.ศ. 2514) เป็นนักแสดงชาวอังกฤษที่เคยปรากฏตัวบนเวที, ภาพยนตร์ และโทรทัศน์ หว่องเป็นที่รู้จักจากการรับบท กุบไล ข่าน ใน Marco Polo (2014–2016) ของ Netflix และ Bruce Ng ใน The Martian (2015)
หว่องรับบทเป็น Wong ในจักรวาลภาพยนตร์มาร์เวล โดยปรากฏตัวครั้งแรกใน Doctor Strange (2016) และต่อมาใน Avengers: Infinity War (2018) และ Avengers: Endgame (2019)
ดอกไม้ทัด
ดอกไม้ทัด คือการนำดอกไม้ใด ๆ มาทัดระหว่างหูกับขมับเรียกว่าทัดดอกไม้ เพื่อความสวยงาม บางกรณีอาจแฝงด้วยนัยบางประการ ใช้ในพิธีกรรมทางศาสนา หรือใช้เพื่อการลงโทษ พบการทัดดอกไม้ได้ในหลายวัฒนธรรมทั่วโลก ในประเทศไทยมีการพัฒนาดอกไม้ทัดให้เป็นเครื่องประดับใบหู เรียกว่า จอนหู โดยทำจากวัสดุที่ทนทานแทน ใช้เป็นเครื่องประดับสำหรับมนุษย์และสถาปัตยกรรมให้มีความสวยงาม
ใน อักขราภิธานศรับท์ ระบุถึงคำว่า ทัด ไว้ว่า "ทัดดอกไม้, เหน็บดอกไม้ไว้ที่หู, ทรงดอกไม้. คือ คนเอาดอกไม้เหน็บไว้ที่หูนั้น, พวกเจ้าชู้ทัดดอกไม้เที่ยวเล่น" ส่วนราชบัณฑิตยสภา ให้ความหมายไว้ว่า "สอดหรือเสียบสิ่งใดสิ่งหนึ่งไว้ตรงซอกเหนือใบหู เช่น ผู้ที่รำสีนวลทัดดอกไม้ดอกโต เจ้าเงาะทัดดอกไม้แดง"
นอกจากการทัดแล้ว ยังสามารถนำดอกไม้มาตกแต่งมวยผมได้ เรียกว่าการแซมดอกไม้ ถือเป็นเอกลักษณ์ด้านการแต่งกายที่โดดเด่นของชาวพม่าและชาวไทยวนทางตอนเหนือของไทย แต่หากเป็นสตรีมีฐานะก็จะตกแต่งผมด้วยดอกไม้ไหวซึ่งทำมาจากทองเหลืองแทนดอกไม้สด
ประเทศไทย
ในประเทศไทย มีการกล่าวถึงดอกไม้ทัด มาตั้งแต่ยุคอาณาจักรสุโขทัย ดังปรากฏใน ไตรภูมิพระร่วง อันเป็นเอกสารทางศาสนาไว้ ความว่า "...อันว่าฝูงผู้ชายอันอยู่ในแผ่นดินอุดรกุรุนั้นโสด รูปโฉมโนมพรรณเขานั้นงามดั่งบ่าวหนุ่มน้อยอันได้ยี่สิบปี มิรู้แก่มิรู้เถ้า เขาหนุ่มอยู่ดั่งนั้นชั่วตนทุก ๆ คนแล [...] แลแต่งแต่ตัว เขาทากระแจะแลจวงจันทน์น้ำมันอันดี แลมีดอกไม้หอมต่าง ๆ กัน เอามาทัดมาทรงเหล้น แล้วก็เที่ยวไปเหล้นตามสบาย..."
ช่วงปลายอาณาจักรอยุธยา ตรงกับรัชสมัยสมเด็จพระนารายณ์มหาราช การที่หญิงนำดอกไม้มาทัดหู ถือเป็นกิริยาไม่งาม เพราะจะตกเป็นที่ครหาว่าเป็นหญิงนครโสเภณี แม้ว่าทัดแล้วจะสวยงาม หรือทัดภายในเหย้าในเรือนของตัวเองก็ตาม ในวรรณคดีไทยช่วงอยุธยาจนถึงต้นกรุงรัตนโกสินทร์ มักมีการกล่าวถึงตัวละครชายนำดอกไม้ทัดหูแล้วออกไปเกี้ยวจีบสาว ใน กฎหมายตราสามดวง มีการใช้ดอกชบาทัดหูของผู้หญิงทั้งสองข้าง ถือเป็นการประจานหญิงชั่วที่คบชู้สู่ชาย "...หญิงใดที่กระทำการมีชู้จะต้องโดนโทษทัณฑ์ด้วยการให้โกนศีรษะหญิงนั้นเป็นตะแลงแกง ทัดดอกชบาสองหู ขึ้นขาหย่างประจาน 3 วัน ในบางกรณีก็จะร้อยดอกชบาเป็นพวงมาลัยสวมคอหญิงชายที่ทำชู้นั้นด้วย..." และมีบทลงโทษสำหรับชายหนุ่มที่ไปเที่ยวหญิงนครโสเภณี โดยมีบทลงโทษของหญิงนั้นไว้ว่า "...ส่วนหญิงอันร้ายให้เอาเฉลวปะหน้า ทัดดอกฉะบาทั้งสองหูร้อยดอกฉะบาแดงเป็นมาไลยใส่ศีศะใส่คอแล้วให้เอาหญิงนั้นเข้าเทียมแอกข้างหนึ่ง..."
แม้จะมีนัยที่หลากหลาย แต่การทัดดอกไม้ยังปรากฏอยู่ในเครื่องแต่งกายของชุดการแสดงนาฏกรรมต่าง ๆ โดยเฉพาะโขน ซึ่งยังคงตกทอดการแต่งกายโบราณมาจนถึงปัจจุบัน หรือการแสดงร่วมสมัยอย่างเพลงเต้นกำรำเคียว เป็นต้น
ส่วนในท้องที่อื่น ๆ ของไทย ยังปรากฏการทัดดอกไม้อยู่ทั่วไป ดังในบันทึกของนายแพทย์ พอล นีส (Paul Neis) กล่าวถึงหญิงชาวเชียงใหม่เมื่อ พ.ศ. 2427 ไว้ว่า "...ผู้หญิงทุกคนทัดดอกไม้ที่หูและเสียบไว้ที่มุ่นมวยผม" หากเป็นหญิงชาวบ้านจะปักผมด้วยดอกไม้สีอ่อน มีกลิ่นหอม และมีความหมายที่ดี ได้แก่ ดอกเอื้อง (กล้วยไม้) หอมนวล (ลำดวน) มะลิ สลิด สลับเวียนกันไป ด้วยถือว่าเป็นการบูชาขวัญแห่งตน ส่วนหญิงมีฐานะจะประดับผมด้วยดอกไม้ไหว ซึ่งทำจากวัสดุที่ทนทานกว่าดอกไม้สด หญิงชาวอูรักลาโว้ยไว้ผมมวยและทัดดอกไม้ตามธรรมเนียม ส่วนชาวมานิ หรืออาจเป็นที่รู้จักในนามเงาะป่า มีการทัดดอกไม้เพื่อความสวยงาม แต่มักเกิดภาพจำจากวรรณคดีไทย คือ สังข์ทอง และ เงาะป่า ทำให้คนภายนอกเข้าใจว่าพวกเขาชอบดอกไม้สีแดง ซึ่งไม่เสมอไป และธรรมเนียมการอุปสมบทของชาวมอญสมุทรสาครและบางกระดี่ นาคจะแต่งกายคล้ายผู้หญิง มีการห่มสไบ ทัดดอกไม้ สวมต่างหู สร้อย กำไล แต่งหน้าทาปากให้สวยงาม
ต่างประเทศ
ในประเทศพม่า การทัดดอกไม้หรือการแซมดอกไม้ในมวยผมถือเป็นหนึ่งในเอกลักษณ์ทางวัฒนธรรมพม่า สตรีวัยกลางคนเป็นต้นไปมักทัดดอกไม้เมื่อเกล้าผมมวย โดยมากจะใช้ดอกกุหลาบ และดอกมะลิ แต่จะไม่ทัดด้วยดอกชบาโดยเด็ดขาด เพราะมีไว้ทัดหูคนตายเท่านั้น ในช่วงที่อองซานซูจีถูกกักตัวที่บ้านพักหลังถูกรัฐประหาร มีชาวพม่าจำนวนหนึ่งทัดดอกไม้ที่หู อันเป็นแสดงออกเชิงสัญลักษณ์สำหรับอวยพรวันเกิดแก่นาง ตามธรรมเนียมการบวชนาคก่อนเข้าบรรพชาของชาวมอญ นาคจะแต่งกายคล้ายเจ้าชาย ได้แก่ สวมชฎา ทัดดอกไม้ ห่มผ้าแพร แต่งหน้าให้งาม สวมต่างหู สวมกำไลมือเท้า และนุ่งลอยชาย
ในรัฐฮาวาย สหรัฐ สตรีพื้นเมืองมีธรรมเนียมการทัดดอกไม้ กล่าวคือ หญิงใดทัดดอกไม้ไว้ที่หูด้านซ้ายแสดงว่าสมรสแล้ว ตรงกันข้ามหากทัดดอกไม้ไว้ที่หูด้านขวาแสดงว่ายังโสด
ในประเทศกัมพูชา ในชุดการแสดงนาฏกรรม ผู้แสดงจะมีการทัดดอกไม้และอุบะเช่นเดียวกับละครของไทย หากแต่ของฝ่ายกัมพูชาจะทัดดอกไม้และอุบะไว้คนละข้างซึ่งเป็นรูปแบบเดียวกับละครวังหน้าของกรุงสยามในอดีต ในขณะที่ฝ่ายไทยในปัจจุบัน โดยมากจะทัดดอกไม้และทัดอุบะไว้ข้างเดียวกันตามอย่างวังหลวง
ในประเทศจีน มีการทัดดอกไม้มายาวนานทั้งผู้ชายและผู้หญิง ผู้ชายทัดดอกไม้แสดงว่าเป็นขุนนางตัวโปรดของฮ่องเต้ ส่วนผู้หญิงมีไว้เพื่อความสวยงามส่วนบุคคล และเป็นชุดสำหรับการแสดงอุปรากรจีน
ในประเทศอินเดีย ชาวโบรกปาซึ่งเป็นชุมชนดาร์ดกลุ่มหนึ่งที่นับถือศาสนาพุทธแบบทิเบตในลาดัก ชายและหญิงโบรกปามักตกแต่งเครื่องสวมศีรษะด้วยดอกไม้ บ้างก็ทัดดอกไม้เพื่อความสวยงาม
ฌาร์แด็งแอกซอติก
ประวัติ
แขวงฌาร์แด็งแอกซอติกจัดตั้งขึ้นใน ค.ศ. 2013 จากการรวมย่านที่อยู่อาศัยลากอลและเลเรวัวร์เข้าด้วยกัน โครงการก่อสร้างทางเดินเท้าใต้ดินมีกำหนดแล้วเสร็จใน ค.ศ. 2023 และจะเชื่อมด้านบนของถนนฌาร์แด็งแอกซอติกเข้ากับฟงวีแยย์
ระฆังทมิฬ
ระฆังทมิฬ (Tamil Bell) เป็นระฆังบรอนซ์แตกที่ค้นพบในราวปี 1836 โดยมิชชันนารี วิลเลียม คอเลนโซ ขณะนั้นระฆังถูกใช้เป็นหม้อต้มมันฝรั่งโดยชาวเมารีใกล้กับแวงกาเรในนิวซีแลนด์เหนือ
ระฆังมีขนาดยาว 13 cm และลึก 9 cm มีจารึกริมขอบเขียนด้วยอักษรทมิฬ ปริวรรตได้ว่า "มุไกยฺยตีณฺ วกฺกุจุ อุไฏย กปฺปลฺ อุไฏย มณิ" (Mukaiyyatīṉ vakkucu uṭaiya kappal uṭaiya maṇi") แปลว่า "ระฆังของเรือโมโหยิเดน บูกส์" ("Mohoyiden Buks ship’s bell") อักษรบางตัวเป็นรูปแบบโบราณที่ไม่มีใช้แล้วในอักษรทมิฬสมัยใหม่ อักษรต่าง ๆ ที่ปรากฏเสนอว่าระฆังนี้อายุราว 500 ปี และเป็นไปได้ว่ามาจากสมัยปัณทยะตอนปลาย ด้วยความแปลกของระฆังที่ปรากฏในพื้นที่ที่ไม่ค่อยมีประวัติการติดต่อกับทมิฬ ระฆังนี้ถูกจัดว่าเป็นโบราณวัตถุแปลก
นักภารตวิทยา วีอาร์ รามจันทระ ทิชศิตาร์ ระบุไว้ใน The Origin and Spread of the Tamils ว่านักผจญทะเลชาวทมิฬโบราณอาจรู้จักออสเตรเลียและพอลีนีเซียมาตั้งแต่โบราณ การค้นพบระฆังนี้นำไปสู่การตั้งข้อสงสัยถึงความเป็นไปได้ว่าอาจมีชาวทมิฬอยู่ในนิวซีแลนด์มาแต่โบราณ กระนั้น ระฆังนี้ไม่ถือเป็นหลักฐานโดยตรงถึงการติดต่อกันระหว่างชาวทมิฬกับดินแดนนิวซีแลนด์ในยุคแรก มีความเป็นไปได้ว่านักผจญทะเลจากตริณโกมลีอาจเดินทางถึงนิวซีแลนด์ในสมัยที่เริ่มมีการค้ามากขึ้นระหว่างทมิฬกับรัฐวันนีและเอเชียตะวันออกเฉียงใต้ ระฆังนี้อาจถูกทิ้งลงบนชายฝั่งโดยเรือของโปรตุเกส ที่ซึ่งก่อนหน้าได้เดินทางไปยังอินเดีย นอกจากนี้ ยังมีเรือของอินเดียจำนวนหนึ่งที่ถูกจับได้โดยชาวยุโรปในยุคนั้น จึงมีความเป็นไปได้อีกแบบคือระฆังอาจมาจากเรือที่ล่มในเหตุการณ์ดังกล่าว และลอยมาติดชายฝั่งของนิวซีแลนด์
กีฬาเทนนิสในโอลิมปิกเยาวชนฤดูร้อน 2010
กีฬาเทนนิสในโอลิมปิกเยาวชนฤดูร้อน 2010 เป็นการแข่งขันกีฬาเทนนิสที่จัดขึ้นประเทศสิงคโปร์ กำหนดแข่งขันระหว่างวันที่ 15-21 สิงหาคม ค.ศ.2010 โดยได้จัดขึ้นที่สนาม Kallang Tennis Centre ซึ่งการแข่งขันกีฬาเทนนิสครั้งนี้มีการแข่งขันทั้งหมด 4 รายการ คือ ประเภททีมชาย 2 รายการ และประเภททีมหญิง 2 รายการ รายการผสม 0 รายการ โดยจะมีนักกีฬาเข้าร่วมแข่งขัน 64 คน จาก 39 ประเทศ
ประเทศที่เข้าร่วมแข่งขัน
ดังต่อไปนี้:
รางวัลภาพยนตร์แห่งชาติ สุพรรณหงส์ ครั้งที่ 28
'''รางวัลภาพยนตร์แห่งชาติ สุพรรณหงส์ ครั้งที่ 28 ประจำปี พ.ศ. 2561''' เป็นการประกาศผลรางวัลสำหรับภาพยนตร์ที่ออกฉายในปี พ.ศ. 2561 จัดโดยสมาพันธ์สมาคมภาพยนตร์แห่งชาติ จัดพิธีประกาศผลรางวัลเมื่อวันเสาร์ที่ 2 มีนาคม พ.ศ. 2562 ณ หอประชุมใหญ่ ศูนย์วัฒนธรรมแห่งประเทศไทย กรุงเทพมหานคร
วัดวิจิตรการนิมิตร
วัดวิจิตรการนิมิตร เป็นวัดราษฎร์สังกัดคณะสงฆ์มหานิกาย ตั้งอยู่ในแขวงคูหาสวรรค์ เขตภาษีเจริญ กรุงเทพมหานคร
รางวัลภาพยนตร์แห่งชาติ สุพรรณหงส์ ครั้งที่ 28
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล
สำหรับผู้ได้รับรางวัลแสดงเป็น ตัวหนา
วัดวิจิตรการนิมิตร
ประวัติ
วัดวิจิตรการนิมิตรเดิมมีชื่อว่า วัดหนังบางแวก คาดว่าสร้างในสมัยกรุงศรีอยุธยาตอนปลาย ไม่ปรากฏแน่ชัดว่าผู้ใดสร้าง ระบุปีสร้างคือ พ.ศ. 2318 ในสมัยกรุงธนบุรีได้มีการสร้างพระปรางค์ขึ้น 1 องค์เป็นรูปทรงฐานเหลี่ยมและพระปรางค์สี่เหลี่ยม 1 องค์ ต่อมาในสมัยพระบาทสมเด็จพระจุลจอมเกล้าเจ้าอยู่หัวได้มีการบูรณปฏิสังขรณ์โดยมีการสร้างพระปรางค์ขึ้นไว้ ส่วนชื่อของวัดเดิมไปพ้องกับวัดหนังอีกแห่ง จึงได้เปลี่ยนจาก "วัดหนังบางแวก" เป็น "วัดวิจิตรการนิมิตร" เมื่อวันที่ 27 พฤษภาคม พ.ศ. 2512 เป็นต้นมา
รางวัลภาพยนตร์แห่งชาติ สุพรรณหงส์ ครั้งที่ 28
สรุปผลภาพยนตร์ที่ผ่านการคัดเลือกและได้รับรางวัล
ภาพยนตร์ที่ผ่านการคัดเลือกให้เข้าชิงรางวัล จำแนกตามสาขาทั้ง 19 เรื่อง มีดังนี้:
วัดวิจิตรการนิมิตร
อาคารเสนาสนะ
อุโบสถทรงไทย หลังคาลดสามชั้น มีช่อฟ้า ใบระกา วิหารคดด้านข้างอุโบสถทิศเหนือ มณฑปหลวงพ่อดำเป็นอาคารทรงไทยจัตุรมุข ศาลาบูรพาจารย์ อาคารทรงไทยประยุกต์ เสนาสนะอื่น ได้แก่ ศาลาการเปรียญทรงไทยช่อฟ้าใบระกา กุฏิสงฆ์ ศาลาบำเพ็ญกุศลจำนวน 2 หลัง อาคารเฉลิมพระเกียรติ 72 พรรษามหาราช ทรงไทยประยุกต์ หอระฆังทรงไทยประยุกต์
พระพุทธรูปประจำวัดคือ หลวงพ่อดำ สร้างด้วยศิลาทราย ศิลปะสมัยอยุธยา ประดิษฐานอยู่ในมณฑปจัตุรมุข
ฟีล (อัลบั้มสลีปปิงวิทไซเรนส์)
ฟีล (Feel) เป็นอัลบั้มเต็มชุดที่ 3 โดยวงดนตรีโพสต์ฮาร์ดคอร์ชาวอเมริกัน สลีปปิงวิทไซเรนส์ ออกจำหน่ายเมื่อวันที่ 4 มิถุนายน พ.ศ. 2556 ซิงเกิลแรก "โลว์" (Low) ออกจำหน่ายเมื่อวันที่ 23 เมษายน พ.ศ. 2556 ซิงเกิลต่อมา "อะโลน" (Alone) ร่วมกับนักร้องแร็ป Machine Gun Kelly หรือ MGK ซิงเกิลออกจำหน่ายเมื่อวันที่ 21 พฤษภาคม พ.ศ. 2556 ในอัลบั้มนี้ยังมีแขกรับเชิญมาร่วมทำผลงาน คือ Fronz จากวงเดทคอร์ Attila, Matty Mullins จากวง Memphis May Fire และ Shayley Bourget จากวง Dayshell และอดีตสมาชิกวง Of Mice & Men อัลบั้มมีโปรดิวเซอร์ คือ Cameron Mizell เป็นคนที่เป็นโปรดิวเซอร์ให้กับอัลบั้มแรกของวง และอัลบั้มนี้เป็นอัลบั้มสุดท้ายที่มีมือจังหวะกีตาร์ เจสซี ลอว์สัน หลังจากที่เขาแยกออกจากวงในเวลาต่อมาในปี พ.ศ. 2556
ในวันที่ 26 พฤษภาคม พ.ศ. 2556 อัลบั้มนี้ได้อัปโหลดในช่องยูทูบของไรส์เรเคิดส์ อัลบั้มนี้ได้เปิดตัวในชาร์ตบิลบอร์ด 200 ด้วยอันดับที่ 3 ด้วยยอดขายประมาณ 60,000 ชุดในสัปดาห์แรก ทำให้อัลบั้มนี้เป็นหนึ่งในอัลบั้มโพสต์ฮาร์ดคอร์ที่ติดชาร์ตในอันดับที่สูงที่สุดตลอดกาล อัลบั้มนี้ยังได้ติดอันดับที่ 36 ในชาร์ตอัลบั้มแห่งสหราชอาณาจักร และอันดับที่ 14 ใน ชาร์ตอัลบั้มแห่งออสเตรเลีย
รายชื่อเพลง
คำร้องแต่งโดยเคลลิน ควินน์ และเจสซี ลอว์สัน ดนตรีโดย สลีปปิงวิทไซเรนส์
ดาร์ฟูร์
ดาร์ฟูร์ (Darfur, ) หรือ ดารฟูร (دار فور) เป็นภูมิภาคทางตะวันตกของประเทศซูดาน ชื่อ ดาร์ฟูร์ มาจากคำในภาษาอาหรับว่า ดาร (دار) แปลว่า "บ้าน [ของ]" กับ ฟูร (فور) หมายถึงชาวฟูร์ ภูมิภาคนี้ในอดีตมีชื่อว่า ดารดาญู (دار داجو) ในสมัยที่เป็นดินแดนภายใต้การปกครองของชาวดาจูซึ่งอพยพมาจากเมโรวีเมื่อประมาณ ค.ศ. 350 และต่อมาเปลี่ยนชื่อเป็น ดารตุนญุร (دار تنجر) เมื่อชาวตุนจูร์ขึ้นมาปกครองพื้นที่แทน ดาร์ฟูร์เคยเป็นรัฐสุลต่านเอกราชอยู่นานหลายร้อยปี จนกระทั่งถูกกองกำลังอังกฤษ-อียิปต์รวมเข้ากับซูดานใน ค.ศ. 1916
ในแง่เขตการปกครอง ดาร์ฟูร์แบ่งออกเป็น 5 รัฐ ได้แก่ รัฐวะซัฏดารฟูร (ดาร์ฟูร์กลาง), รัฐชัรก์ดารฟูร (ดาร์ฟูร์ตะวันออก), รัฐชะมาลดารฟูร (ดาร์ฟูร์เหนือ), รัฐญะนูบดารฟูร (ดาร์ฟูร์ใต้) และรัฐฆ็อรบ์ดารฟูร (ดาร์ฟูร์ตะวันตก)
นับตั้งแต่สงครามในดาร์ฟูร์ระหว่างรัฐบาลซูดานกับชนพื้นเมืองดั้งเดิม ภูมิภาคนี้อยู่ในภาวะฉุกเฉินทางมนุษยธรรมมาอย่างต่อเนื่องและตกอยู่ในสถานการณ์การฆ่าล้างเผ่าพันธุ์นับตั้งแต่ ค.ศ. 2003 ปัจจัยส่วนหนึ่งที่ส่งผลให้ดาร์ฟูร์อยู่ในสภาพนี้ได้แก่ความขัดแย้งทางศาสนาและชาติพันธุ์ กับความขัดแย้งระหว่างชาวไร่ชาวนากับคนเลี้ยงสัตว์
วัดไผ่ล้อม (จังหวัดนครปฐม)
วัดไผ่ล้อม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระปฐมเจดีย์ อำเภอเมืองนครปฐม จังหวัดนครปฐม
ประวัติ
สันนิษฐานกันว่าสร้างวัดไผ่ล้อมขึ้นในสมัยพระบาทสมเด็จพระจอมเกล้าเจ้าอยู่หัว ในยุคนั้นได้มีการเกณฑ์ชาวมอญที่อยู่ใต้โพธิสมภารมาช่วยกันบูรณะองค์พระปฐมเจดีย์ ชาวมอญได้พักอาศัยอยู่บริเวณสวนป่าไผ่ใกล้องค์พระปฐมเจดีย์ ต่อมาบริเวณนั้นร้างผู้คน ดงไผ่ขึ้นหนา พระภิกษุผู้แสวงหาธรรมหลายรูปต่างจาริกมาวิเวก ปักกลดบำเพ็ญสมณธรรม ชาวบ้านในละแวกใกล้เคียงเห็นว่า สถานที่บริเวณนี้สมควรตั้งเป็นสำนักสงฆ์ จึงได้อาราธนาพระภิกษุจากวัดพระปฐมเจดีย์มาจำพรรษาเป็นครั้งคราว เมื่อมีภิกษุจำพรรษามากขึ้น ชาวบ้านได้ช่วยกันถางป่าไผ่เพื่อไปทำที่อยู่อาศัย จะมีหลงเหลืออยู่บ้างก็บริเวณรอบ ๆ วัดเท่านั้น จึงกลายเป็นที่มาของชื่อวัด
วัดไผ่ล้อมขาดเจ้าอาวาสอยู่นาน กระทั่ง พ.ศ. 2486 ทางคณะสงฆ์จึงได้แต่งตั้งพระอาจารย์พูล อตตรกโข ซึ่งขณะนั้นจำพรรษาอยู่วัดพระงามขึ้นดำรงตำแหน่งเจ้าอาวาส ท่านได้ร่วมกับญาติโยมสร้างอุโบสถ โดยเริ่มก่อสร้างเมื่อ พ.ศ. 2490 และแล้วเสร็จในอีก 3 ปีต่อมา ในสมัยของท่านยังได้สร้างเสนาสนะต่าง ๆ เช่น ศาลาการเปรียญ โรงเรียนปริยัติธรรม ศาลาฌาปนสถาน ศาลาปฏิบัติ หอระฆัง กุฏิสงฆ์ โรงเรียนวัดไผ่ล้อม เป็นต้น
อาคารเสนาสนะ
อุโบสถหลังเก่าสร้างมาตั้งแต่ พ.ศ. 2490 ได้ชำรุดทรุดโทรมไปตามกาลเวลา จึงได้สร้างอุโบสถหลังใหม่ขนาดความกว้าง 9 เมตร ความยาว 21 เมตร เป็นสถาปัตยกรรมทรงไทยประยุกต์ 2 ชั้น คอนกรีตเสริมเหล็ก พื้นปูหินอ่อน บานประตูหน้าต่างไม้สักแกะสลัก 3 ชั้น ส่วนผนังด้านในเป็นภาพจิตรกรรมฝาผนังเกี่ยวกับพุทธประวัติและผนังด้านนอกเป็นลายปูนปั้นรูปเทพทรงพระขรรค์ กำแพงแก้ว ประดับด้วยเสาหงส์คาบไฟ และลูกแก้วองค์พระปฐมเจดีย์ ปูพื้นหินแกรนิต ซุ้มเสมา ศิลปะอยุธยา ซุ้มประตู 4 ทิศ ปั้นเทพประจำทิศทั้งแปด พร้อมปูนปั้นเป็นท้าวเวสสุวรรณ 8 องค์ ภายในอุโบสถประดิษฐานพระประธานเป็นพระพุทธรูปปางมารวิชัย ศิลปะสุโขทัย เนื้อโลหะลงรักปิดทองขนาดหน้าตัก 4 ศอก 9 นิ้ว สร้างเมื่อ พ.ศ. 2540
ปูชนียวัตถุที่สำคัญได้แก่ พระพุทธรูปปางประทานอภัย พระประธานประจำอุโบสถหลังเดิม เป็นพระพุทธรูปปางขัดสมาธิ ศิลปะเชียงแสน ปั้นด้วยปูน หน้าตักกว้าง 2 ศอก 1 คืบ สูงประมาณ 1.50 เมตร สร้างเมื่อ พ.ศ. 2492
ประเทศกายอานาในพาราลิมปิกฤดูร้อน 2020
ประเทศกายอานา จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศกายอานาได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
รายนามนักมวยแชมป์โลกชาวไทย
รายชื่อแชมป์โลกชาวไทยเฉพาะสถาบัน The Ring, WBC, WBA, IBF และ WBO
ตั้งแต่ พ.ศ. 2503 ถึงปัจจุบัน ประเทศไทยมีแชมป์โลกเฉพาะสถาบัน เดอะริง (The Ring), สภามวยโลก (WBC), สมาคมมวยโลก (WBA), สหพันธ์มวยนานาชาติ (IBF) และ องค์กรมวยโลก (WBO) ดังต่อไปนี้
รายชื่อแชมป์โลกชาวไทยสถาบันอื่นๆ
ได้แก่ สถาบันสหพันธ์มวยโลก (WBF) และ สหภาพมวยโลก (WBU) ดังต่อไปนี้
รายชื่อแชมป์โลกเยาวชนชาวไทย
ริเริ่มโดยสภามวยโลก เมื่อราว พ.ศ. 2543 - 2544 โดยผู้เป็นแชมป์และมีสิทธิ์ชิงแชมป์ ต้องมีอายุไม่เกิน 23 ปี 11 เดือน
โอที แฟกเบนล์
'''โอลาทุนเด โอลาเตจู โอลาโอโลรัน "โอ.ที." แฟกเบนล์ (Olatunde Olateju Olaolorun "O. T." Fagbenle) เรียกอีกอย่างว่า O-T''' เป็นนักแสดง, นักเขียน และผู้กำกับชาวอังกฤษ เขาเคยปรากฏตัวในภาพยนตร์ละครเวที และรายการโทรทัศน์หลายเรื่อง
กีฬาไตรกีฬาในโอลิมปิกเยาวชนฤดูร้อน 2010
กีฬาไตรกีฬาในโอลิมปิกเยาวชนฤดูร้อน 2010 เป็นการแข่งขันกีฬาไตรกีฬาที่จัดขึ้นประเทศสิงคโปร์ กำหนดแข่งขันระหว่างวันที่ 15-19 สิงหาคม ค.ศ.2010 โดยได้จัดขึ้นที่สนาม East Coast Park ซึ่งการแข่งขันกีฬาไตรกีฬาครั้งนี้มีการแข่งขันทั้งหมด 3 รายการ คือ ประเภททีมชาย 1 รายการ และประเภททีมหญิง 1 รายการ รายการผสม 1 รายการ โดยจะมีนักกีฬาเข้าร่วมแข่งขัน 64 คน จาก 42 ประเทศ
ประเทศที่เข้าร่วมแข่งขัน
ดังต่อไปนี้:
ลูเทอร์ เบอร์แบงก์
ลูเทอร์ เบอร์แบงก์ (Luther Burbank; 7 มีนาคม ค.ศ. 1849 – 11 เมษายน ค.ศ. 1926) เป็นนักพฤกษศาสตร์และพืชกรชาวอเมริกัน เป็นหนึ่งในผู้บุกเบิกวิชาเกษตรศาสตร์ ตลอดเวลา 55 ปีของการทำงาน เบอร์แบงก์พัฒนาสายพันธุ์พืชกว่า 800 สายพันธุ์ รวมถึงดอกเดซีแชสตา (Leucanthemum × superbum) กระบองเพชรไร้หนาม และผลไม้ในสกุลพรุน (Prunus)
เบอร์แบงก์เกิดในครอบครัวชาวไร่ที่เมืองแลงคัสเตอร์ในปี ค.ศ. 1849 เป็นบุตรคนที่ 13 จากทั้งหมด 18 คน เขาได้เรียนแค่ระดับชั้นประถมศึกษา หลังบิดาเสียชีวิต เบอร์แบงก์ใช้เงินมรดกซื้อที่ดิน 17 เอเคอร์เพื่อพัฒนามันฝรั่งพันธุ์เบอร์แบงก์ที่ต้านทานโรคและขายลิขสิทธิ์ในราคา 150 ดอลลาร์สหรัฐ มันฝรั่งพันธุ์เบอร์แบงก์ได้รับการพัฒนาต่อมาจนได้พันธุ์รัสเซตเบอร์แบงก์ (Russet Burbank potato) ซึ่งเป็นมันฝรั่งพันธุ์ที่ปลูกมากที่สุดในสหรัฐอเมริกา
เมื่อย้ายมาอยู่เมืองแซนตาโรซา เบอร์แบงก์ซื้อที่ดิน 4 เอเคอร์เพื่อตั้งเรือนกระจกและปรับปรุงพันธุ์พืชตามแนวคิดของชาลส์ ดาร์วิน (ปัจจุบันพื้นที่แห่งนี้คือลูเทอร์ เบอร์แบงก์โฮมแอนด์การ์เดนส์) ภายหลังเขาซื้อที่ดินขนาด 18 เอเคอร์ใกล้เมืองซิแบสโตโพล (ปัจจุบันคือไร่ทดลองลูเทอร์ เบอร์แบงก์สโกลด์ริดจ์) ระหว่าง ค.ศ. 1904–1909 เบอร์แบงก์ได้รับการสนับสนุนจากสถาบันคาร์เนกี อย่างไรก็ตาม นักวิทยาศาสตร์หลายท่านไม่ยอมรับวิธีการปรับปรุงพืชของเบอร์แบงก์เพราะไม่เป็นไปตามกระบวนการทางวิทยาศาสตร์
เบอร์แบงก์เป็นคนที่มีความเอื้อเฟื้อเผื่อแผ่และชอบช่วยเหลือผู้อื่น ด้านชีวิตส่วนตัว เขาแต่งงานครั้งแรกกับเฮเลน โคลแมนในปี ค.ศ. 1890 แต่หย่าร้างกันในอีก 6 ปีต่อมา ในปี ค.ศ. 1916 เขาแต่งงานครั้งที่สองกับอลิซาเบธ วอเตอส์ ทั้งคู่ไม่มีบุตร เบอร์แบงก์เสียชีวิตในปี ค.ศ. 1926
จอร์จ เกรแฮม
จอร์จ เกรแฮม (George Graham; เกิด 26 พฤศจิกายน ค.ศ. 1944) เป็นอดีตนักฟุตบอลและผู้จัดการทีมชาวสกอตแลนด์
มีฉายาว่า "สตรอลเลอร์" เขาลงเล่น 455 นัดในฟุตบอลลีกอังกฤษในตำแหน่งกองกลางหรือกองหน้าให้กับแอสตันวิลลา, เชลซี, อาร์เซนอล, แมนเชสเตอร์ยูไนเต็ด, พอร์ทสมัท และคริสตัลพาเลซ การแข่งขันประมาณครึ่งหนึ่งของเขาเล่นให้กับอาร์เซนอล และเขาเป็นส่วนหนึ่งของทีมที่คว้าดับเบิลแชมป์ทั้งฟุตบอลลีกและเอฟเอคัพในปี ค.ศ. 1971
จากนั้นเขาก็ย้ายไปเป็นสตาฟฟ์โค้ชที่คริสตัล พาเลซ ก่อนจะร่วมงานกับเทอร์รี เวนาเบิลส์ อดีตผู้จัดการทีมพาเลซ ในฐานะโค้ชที่ควีนส์พาร์กเรนเจอส์
สโมสรฟุตบอลแมนเชสเตอร์ยูไนเต็ดในฤดูกาล 2016–17
สโมสรฟุตบอลแมนเชสเตอร์ยูไนเต็ดในฤดูกาล 2016–17 เป็นฤดูกาลที่ 25 ของแมนเชสเตอร์ยูไนเต็ดในพรีเมียร์ลีก และเป็นฤดูกาลที่ 42 ของพวกเขาในลีกสูงสุดของฟุตบอลอังกฤษ เช่นเดียวกันนี้ พวกเขายังจะได้ลงแข่งขันกับสองฟุตบอลถ้วยในประเทศ เอฟเอคัพและลีกคัพ
นัดก่อนเปิดฤดูกาลและนัดกระชับมิตร
แมนเชสเตอร์ยูไนเต็ด ได้ออกประกาศทัวร์ล่วงหน้าในฤดูกาล 2016–17 ของพวกเขาที่ประเทศจีน และนัดเทสติโมเนียลของเวย์น รูนีย์ระหว่างแมนเชสเตอร์ยูไนเต็ด และ เอฟเวอร์ตัน ที่สนามโอลด์ แทรฟฟอร์ด ในวันที่ 3 สิงหาคม โดยที่ฤดูกาลนี้จะมีการสรุปด้วยนัดเทสติโมเนียลของ ไมเคิล แคร์ริก ในวันที่ 4 มิถุนายน ระหว่าง ผู้เล่นของยูไนเต็ดของ ชุดดับเบิลแชมป์ฟุตบอลยุโรป 2008 และทีมรวมดาราที่จะเลือกผู้เล่นเข้าสู่ทีมเองโดย แคร์ริก, ทั้งสองทีมได้รับการเป็นผู้จัดการทีมโดย เซอร์ อเล็กซ์ เฟอร์กูสัน และ แฮร์รี เรดแนปป์, ครั้งแรกกับการเป็นผู้จัดการทีมของแคร์ริกในฐานะนักฟุตบอลอาชีพ
เอฟเอคอมมูนิตีชีลด์
เนื่องมาจากผลการแข่งขันที่เก็บชัยชนะในการแข่งขัน เอฟเอคัพ 2016, แมนเชสเตอร์ยูไนเต็ด มีกำหนดการที่จะพบกับ เลสเตอร์ซิตี, ผู้ชนะ พรีเมียร์ลีก ฤดูกาล 2015–16, ในการลงสนามครั้งที่ 30 ของพวกเขาในศึก เอฟเอคอมมูนิตีชีลด์. แมนเชสเตอร์ยูไนเต็ด ชนะนัดนี้เพื่อที่จะยืนยันการคว้าโล่การกุศลคอมมูนิตี ชีลด์ สมัยที่ 21 (ซึ่งหนึ่งในนั้นประกอบไปด้วยการแบ่งแชมป์ถึงสี่ครั้งด้วยกัน).
พรีเมียร์ลีก
ฤดูกาลพรีเมียร์ลีก จะลงเตะในวันเสาร์ 13 สิงหาคม และจะสรุปกันในวันอาทิตย์ที่ 21 พฤษภาคม
เอฟเอคัพ
แมนเชสเตอร์ยูไนเต็ด เข้าสู่เอฟเอคัพ ในรอบสามร่วมกับสโมสรอื่นๆ ในพรีเมียร์ลีก เช่นเดียวกับผู้ที่มาจากแชมเปียนชิป
อีเอฟแอลคัพ
ในฐานะที่เป็นหนึ่งในเจ็ดสโมสรจากอังกฤษที่ได้สิทธิ์ผ่านเข้าไปเล่นฟุตบอลสโมสรยุโรปในฤดูกาล 2015–16, ยูไนเต็ดได้รับสิทธิ์บายในรอบที่สามของอีเอฟแอลคัพ. การจับสลากสำหรับรอบที่สามจะจัดขึ้นในวันที่ 24 สิงหาคม ค.ศ. 2016. ยูไนเต็ดได้ถูกจับสลากในรอบที่สามออกไปเยือนพบกับ นอร์แธมป์ตัน ทาวน์. แมตช์ได้จัดวางโปรแกรมการแข่งขันเมื่อวันที่ 21 กันยายน ค.ศ. 2016 และ แมนเชสเตอร์ยูไนเต็ด ชนะ 3–1, ไมเคิล คาร์ริก, อันเดร์ เอร์เรรา และ มาร์คัส แรชฟอร์ด เป็นผู้ทำประตู. อเล็กซ์ เรเวลล์ ทำประตูให้กับนอร์แธมป์ตันจากลูกโทษในเขตโทษในนาทีที่ 42 ของเกม.
การจับสลากสำหรับรอบถัดไปจะจัดขึ้นช่วงสั้นๆ หลังจบแมตช์ และ ยูไนเต็ดได้ถูกจับสลากเล่นเกมในบ้านของตัวเองพบกับ แมนเชสเตอร์ซิตี. เกมนัดนี้ลงเล่นไปเมื่อวันที่ 26 ตุลาคม ค.ศ. 2016. เดอะ เร้ดส์ ชนะ 1–0 จากประตูโทนประตูเดียวของ ควน มาตาเป็นผู้ทำประตูได้ในนัดนี้.
การจับสลากรอบรองชนะเลิศจะจัดขึ้นทันทีหลังจบเกมและเดอะ เร้ดส์ ได้ถูกจับสลากมาพบกับ ฮัลล์ ซิตี. เลกแรกได้ถูกวางโปรแกรมการแข่งขันในวันที่ 10 มกราคม ค.ศ. 2017 ที่เหย้า และ ยูไนเต็ด ชนะ 2–0, โดยได้รับการขอบคุณต่อประตูมาจาก ควน มาตา และ มารวน แฟลายนี, กับระยะหลังที่ถูกซื้อมาหลังจากถูกเปลี่ยนตัวผู้เล่น. เลกที่สองจะได้ลงเล่นในวันที่ 26 มกราคม ค.ศ. 2017 ที่สนาม เคคอม สเตเดียม, 2–1 แต่ได้ผ่านเข้าสู่รอบชิงชนะเลิศด้วยผลรวม 3–2 ที่จะลงเล่นพบกับ เซาแทมป์ตัน.
รอรแบ่งกลุ่ม
ในฐานะทีมชนะเลิศ เอฟเอคัพ, ยูไนเต็ดผ่านเข้าสู่ ยูโรปาลีก ที่รอบแบ่งกลุ่ม. การจับสลากได้จัดขึ้นในวันที่ 26 สิงหาคม ค.ศ. 2016 และทางยูไนเต็ดถูกจับสลากประกบคู่กับทีมรองแชมป์ลีกจากตุรกี เฟแนร์บาห์แช, ชนะเลิศจากดัตช์ ไฟเยอโนร์ด และทีมอันดับที่สี่ที่มาจากลีกยูเครน, ซอร์ยา ลูฮันส์. พวกเขาเคยพบกับเฟแนร์บาห์แชในเกมยุโรปสองครั้งหลังสุดใน (ฤดูกาล 1996–97 และ ฤดูกาล 2004–05) และ ไฟเยอโนร์ด หนึ่งครั้งหลังใน (ฤดูกาล 1997–98).
รอบแพ้คัดออก
การจับสลากสำหรับรอบแพ้คัดออกรอบแรกจะจัดขึ้นในวันที่ 12 ธันวาคม, ทางแมนเชสเตอร์ยูไนเต็ดได้ถูกจับสลากพบกับทีมจากฝรั่งเศส แซ็งเตเตียน, ทีมที่จบอันดับสูงสุดของกลุ่ม ซี. การประกบคู่พบกันครั้งนี้เป็นการพบกันของกองกลาง แมนเชสเตอร์ยูไนเต็ด ปอล ปอกบา ได้มาเจอกับ พี่ชายของเขา, ฟลอร็องแต็ง, ผู้ที่ลงเล่นในตำแหน่งกองหลังสำหรับทีมจากฝรั่งเศส. การพบกันครั้งที่ผ่านมาของแมนเชสเตอร์ยูไนเต็ดเท่านั้นในการพบกับ แซ็งเตเตียน เกิดขึ้นในรอบแรกของ ยูโรเปียนคัพวินเนอร์สคัพ ฤดูกาล 1977–78; เลกที่สองจะลงเล่นที่ โฮม พาร์ก ในเมือง พลีมัท หลังจากที่ แมนเชสเตอร์ยูไนเต็ด ถูกห้ามลงเล่นภายใน ระยะทาง 200 กม. ของสนาม โอลด์ แทรฟฟอร์ด, เนื่องมาจากปัญหาความวุ่นวายของกลุ่มแฟนบอลจากเกมนัดแรกในเมือง แซ็งเตเตียน.
สถิติผู้เล่น
''สถิติคิดคำนวณเมื่อวันที่ 24 พฤษภาคม ค.ศ. 2017''
เขตบริหารพิเศษฮ่องกงในพาราลิมปิกฤดูร้อน 2020
ประเทศฮ่องกง จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศฮ่องกงได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 17 คน เข้าร่วมการแข่งขันใน 6 ชนิดกีฬา
วัดทัศนารุณสุนทริการาม
วัดทัศนารุณสุนทริการาม เป็นวัดราษฎร์สังกัดคณะสงฆ์มหานิกาย ตั้งอยู่ในแขวงมักกะสัน เขตราชเทวี กรุงเทพมหานคร มีเขตพื้นที่ทั้งสิ้น 11 ไร่ 2 งาน 16 ตารางวา (นับรวมบริเวณที่เป็นเขตบ้านเช่า 3 ไร่ 3 งานเข้าด้วย) ปัจจุบันเจ้าอาวาสคือ พระราชศีลาจาร (บรรทม ฐิตปญฺโญ ป.ธ.๖)
ประวัติ
สันนิษฐานว่าสร้างขึ้นราวปลายสมัยกรุงธนบุรีหรือต้นสมัยกรุงรัตนโกสินทร์ จากข้อมูลของกรมการศาสนาระบุว่าสร้าง พ.ศ. 2320 เดิมชื่อว่า วัดตะพาน ที่มาของชื่อนี้คาดว่ามาจากการที่ผู้บริจาคทรัพย์สร้างวัดคือ ตาผ่าน จึงตั้งชื่อวัดว่า "วัดตาผ่าน" และเพี้ยนมาเป็น "วัดตะพาน" อีกข้อสันนิษฐานคือ บริเวณหน้าวัดมีสะพานข้ามคลองสามเสน จึงเรียกว่า "วัดสะพาน" แต่คนสมัยนั้นอาจเรียกเลือนเสียงไปว่า "วัดตะพาน"
ส่วนชื่อ "วัดทัศนารุณสุนทริการาม" มาจากคหปตานีผู้หนึ่งคือ หม่อมหรุ่น เป็นผู้ศรัทธาได้บริจาคทรัพย์เป็นจำนวนมากเพื่อบูรณปฏิสังขรณ์วัด ท่านเจ้าคุณพระธรรมปาโมกข์ (ถม) วัดมกุฏกษัตริยารามราชวรวิหาร ซึ่งเป็นญาติกับหม่อมหรุ่น เห็นว่าหม่อมหรุ่นได้ทำคุณประโยชน์ต่อวัดตะพานเป็นอันมาก อีกทั้งเห็นว่าชื่อวัดตะพานนั้นไม่มีความไพเราะ จึงได้ตั้งชื่อให้ใหม่ว่า "วัดทัศนารุณสุนทริการาม"
วัดได้รับพระราชทางวิสุงคามสีมาเมื่อวันที่ 25 มีนาคม พ.ศ. 2536
หลวงพ่อโต
พระพุทธรูปศิลปะสุโขทัย อายุกว่า 700 ปี มีนามว่า หลวงพ่อโต เล่ากันว่าองค์หลวงพ่อโตสร้างขึ้นโดยใช้พระเศียรของพระพุทธรูปแบบสุโขทัยซึ่งสันนิษฐานว่าสร้างในสมัยเดียวกับพระพุทธชินราช ในเวลาต่อมาก็สร้างวิหารครอบองค์หลวงพ่อโตอีกที ฐานรากของวิหารและองค์พระที่รองรับองค์พระทำด้วยอิฐก่อขนาดใหญ่ ต่อมาจึงได้บูรณะโครงสร้างนี้
เรย์ วินสตัน
เรย์มอนด์ แอนดรูว์ วินสตัน (Raymond Andrew Winstone; ; เกิด 19 กุมภาพันธ์ พ.ศ. 2500) เป็นนักแสดงโทรทัศน์, ละครเวที และภาพยนตร์ชาวอังกฤษ มีอาชีพการงานยาวนานถึงห้าทศวรรษ จากการทำงานร่วมกับผู้กำกับชื่อดังหลายคนรวมถึง Martin Scorsese และ สตีเวน สปีลเบิร์ก และแสดงร่วมกับ ลีโอนาร์โด ดิคาปริโอ, แองเจลินา โจลี และเมล กิบสัน วินสตันอาจเป็นที่รู้จักกันดีในบทบาท "hard man" (โดยปกติจะแสดงด้วยสำเนียงลอนดอนที่โดดเด่นของเขา) ตัวละครแรกที่รับบทคือ Carlin ในเรื่อง Scum ซึ่งเป็นภาพยนตร์ที่สร้างใหม่ในปี พ.ศ. 2522 จากละครโทรทัศน์ของบีบีซี ซึ่งวินสตันเป็นผู้เริ่มมีบทบาทและไม่ได้ออกอากาศเนื่องจากมีลักษณะรุนแรง ในปีเดียวกันนั้นเขารับบทเป็นอดีตทหารกองทัพ ชื่อ เควิน ในลัทธิ Quadrophenia แบบคลาสสิก ในช่วงทศวรรษที่แปดสิบเขาขึ้นสู่ตำแหน่งนักแสดงนำโดยรับบท Will Scarlet ในซีรีส์ทางโทรทัศน์ที่ประสบความสำเร็จเรื่อง Robin of Sherwood ตั้งแต่นั้นมาวินสตันก็ได้สร้างชื่อเสียงให้กับตัวเองในฐานะนักพากย์ที่โดดเด่นและยังแตกแขนงออกไปเป็นการผลิตภาพยนตร์อีกด้วย
กลุ่มอาการเซโรโทนิน
กลุ่มอาการเซโรโทนิน หรือ เซโรโทนินเป็นพิษ (Serotonin syndrome ตัวย่อ SS หรือ serotonin toxicity) เป็นกลุ่มอาการที่อาจเกิดขึ้นหลังจากการใช้ยาที่มีฤทธิ์ต่อระบบประสาทที่ใช้เซโรโทนิน (serotonergic) เป็นสารสื่อประสาท อาการอาจจะมีจากน้อยจนถึงรุนแรง รวมทั้ง ตัวร้อน อยู่ไม่สุข ไวรีเฟล็กซ์ สั่น เหงื่อออก รูม่านตาขยาย และท้องร่วง อุณหภูมิร่างกายสามารถเพิ่มขึ้นเกิน 41.1 องศาเซลเซียส ซึ่งมีผลเป็นภาวะแทรกซ้อนคือ การชัก และการเสียกล้ามเนื้ออย่างทั่วไป (rhabdomyolysis)
กลุ่มอาการปกติมีเหตุมาจากการใช้ยาที่มีฤทธิ์ต่อระบบเซโรโทนิน 2 ชนิดหรือมากกว่านั้น ซึ่งอาจรวม selective serotonin reuptake inhibitor (SSRI), monoamine oxidase inhibitor (MAOI), tricyclic antidepressants (TCAs), แอมเฟตามีน, meperidine, ทรามาดอล, dextromethorphan, buspirone, ยาสมุนไพร Hypericum perforatum (St. John's wort), triptans, MDMA (ecstasy), metoclopramide, ondansetron, หรือโคเคน โดยเกิดขึ้นในอัตรา 15% สำหรับผู้ที่ใช้ยากลุ่ม SSRI เกิน อาการจะเริ่มขึ้นปกติภายในหนึ่งวันหลังจากมีเซโรโทนินในระบบประสาทกลางมากเกิน
การวินิจฉัยอาศัยอาการคนไข้และประวัติการให้ยา แพทย์ต้องกันอาการที่คล้ายกันอื่น ๆ เช่น กลุ่มอาการร้ายจากยาระงับอาการทางจิต (neuroleptic malignant syndrome) ไข้สูงอย่างร้าย แอนติโคลิเนอร์จิกเป็นพิษ (anticholinergic toxicity) โรคลมเหตุร้อน และเยื่อหุ้มสมองอักเสบ ยังไม่มีการทดสอบในแล็บที่สามารถยืนยันการวินิจฉัยได้
การรักษาเบื้องต้นก็คือหยุดยาที่อาจเป็นเหตุ ในคนที่อยู่ไม่เป็นสุข สามารถใช้ยากลุ่มเบ็นโซไดอาเซพีน แต่ถ้ายังไม่พอ ยาต้านเซโรโทนิน (serotonin antagonist) เช่น cyproheptadine ก็สามารถใช้ได้ ในบุคคลที่อุณหภูมิกายสูง อาจต้องใช้วิธีที่ทำให้ตัวเย็น จำนวนคนไข้ที่มีอาการแต่ละปียังไม่ชัดเจน ถ้าได้การรักษาที่ถูกต้อง โอกาสเสียชีวิตมีน้อยกว่า 1% การเสียชีวิตของหญิงวัยรุ่นอายุ 18 ปี (Libby Zion) ที่โด่งดังเพราะอาการนี้ มีผลเปลี่ยนแปลงหลักสูตรการศึกษาแพทย์ในรัฐนิวยอร์ก
อาการ
อาการมักเกิดอย่างรวดเร็ว ภายในไม่กี่นาทีเมื่อระดับเซโรโทนินเกิน มีอาการหลายอย่างที่พบ อาการแบบอ่อนอาจจะรวมหัวใจเต้นเร็ว (tachycardia) สั่น เหงื่อออก รูม่านตาขยาย กล้ามเนื้อกระตุกรัว (myoclonus) และไวรีเฟล็กซ์ แต่ว่า อาการหลายอย่างเหล่านี้อาจเป็นผลข้างเคียงของยา หรือผลปฏิสัมพันธ์ของยา ไม่ใช่ผลการเพิ่มระดับเซโรโทนินโดยตรงของยา ยกตัวอย่างเช่น การสั่นเป็นผลข้างเคียงสามัญของฤทธิ์ยา MDMA ต่อระบบโดพามีน และการไวรีเฟล็กซ์ก็เป็นผลของการได้ยาต้านเซโรโทนิน (serotonin agonists)
อาการปานกลางอาจจะเพิ่มความผิดปกติเช่นเสียงจากทางเดินอาหารที่ทำงานเกิน ความดันโลหิตสูง และตัวร้อนเกิน ซึ่งอาจสูงถึง 40 °C รีเฟล็กซ์ที่ไวเกินและอาการโคลนัสอาจเป็นที่ขามากกว่าอวัยวะเบื้องบน ความเปลี่ยนแปลงทางจิตใจรวมทั้งประสาทสัมผัสไว (hypervigilance) หรือนอนไม่หลับบวกกับความกระวนกระวาย (Psychomotor agitation)
อาการที่รุนแรงรวมทั้งหัวใจเต้นเร็วมากและความดันโลหิตสูงที่อาจทำให้ช็อก อุณหภูมิร่างกายอาจสูงถึง 41.1 °C ในกรณีที่เสี่ยงต่อชีวิต ความผิดปกติอื่น ๆ รวมทั้งภาวะเลือดเป็นกรดเมตะบอลิก, การเสียกล้ามเนื้ออย่างทั่วไป (rhabdomyolysis), การชัก, ไตวาย และภาวะเลือดแข็งตัวในหลอดเลือดแบบแพร่กระจาย ซึ่งปกติล้วนแต่เป็นผลของตัวร้อนเกิน
อาการเหล่านี้บ่อยครั้งจัดเป็นความผิดปกติทางคลินิก 3 หมวด คือ